JohanHeinsen/ENO huggingface dataset:
Odense Adresse-Contoirs Efterretninger, 1836-05-19
65 Aargang. Stifts Fyens. privilegerede. Kongelig allene. Avertissementstidende. Adresse-Avis og overalt i de danske Stater. Forsendes med Brevposten. af Søren Hempel, Kancellieraad.
Odense Adresse-Contoirs Efterretninger, 1836-05-19
Redigeres, trykkes og udgives i Odense, 19 Mai 1836. Torsdagen.
Odense Adresse-Contoirs Efterretninger, 1836-05-19
Jndhold. Fædrelandet. Provindsialstænderne. Offentlige Foranstaltninger. Skibs= og Handels-Efterretninger. Videnskabelighed. Blandinger.
Odense Adresse-Contoirs Efterretninger, 1836-05-19
Fædrelandet. Provindsialstænderne for Nørre-Jylland. (Fortsættelse af Oberst Brocks Forslag om en ny Haandværk lov S. 314.) Kommissarius bemærkede, at Man fremfor Alt maatte være paa det Rene med de Forandringer, som denne Green af Lovgivningen syntes at udfordre, eftersom Nogle klage over de Baand, der hvile paa Næringsfriheden, Andre derimod endnu heftigere paastaae, at disse Baand ikke ere stærke nok. Kjøbstædernes Forrettigheder til Næringsbrug skade Næringsfriheden langt meere end Laugsvæsenet, der hos os ikke er saa hemmende som der ofte siges. Jsær maa Man lægge Mærke til: 1) at vore Laug ingenlunde ere sluttede, undtagen Kjøbenhavns Bagerlaug samt Vognmands= og Færgelaug, men staae aabne for Enhver, som dertil har Kompetence; 2) at Jndlemmelsen i vore Haandværkslaug ikke er afhængig af visse Drenge= eller Svendeaar, da Forordn. af 21 Marts 1800 § 6 og Pl. 3 Novbr. 1832 giver Enhver, som har lært et Haandværk paa hvilkensomhelst Maade, Ret til at blive Svend og siden Mester, imod at aflægge de befalede Prøver; 3) at Bedømmelsen af Provestykke til Optagelse i Lauget ikke afhænger af dette; da Øvrigheden efter Fr. 23 Decbr. 1681 64 og Pl. 13 Febr. 1828 §2 er beføiet til at forkaste dets Mening, ligesom ogsaa Kunstakademiet har en stor Jndflydelse paa mange Mesterstykkers Bedømmelse; 4) at en Laugsinteressent ikke er bunden til vilkaarlige Jndskrænkninger i Udøvelsen af sin Profession, f. Ex. i Henseende til Svendehold. Desuden hersker der en næsten uindskrænket Næringsfrihed, med Hensyn til mange Leveveie, f. Ex. Væverie, Forfærdigelse af Agerdyrkningsredskaber og Huusflidens Frembringelser. En Dueligheds-Prøve dog maa aflægges i et Haandværk, hvor der intet Laug er. Forsaavidt Proponenten ønsker Konsumtionen hævet og Haandværksdriften paa Landet beskattet lig den i Kjøbstæderne, da vilde det Første have store Vanskeligheder, og det Andet neppe være gjørligt da en passende Maalestok for Ligningsmændene næsten ikke kunde tænkes, og Kjøbstædernes Haandværkere ikke kunde være tilfredse med en Afgift, der gjorde Haandværksdriftpaa Landet ligesaa fri som den i Kjøbstæderne. Proponentens Jdee, at Landhaandværkere ogsaa skulde aflægge en Dueligheds-Prøve vilde, paa Grund af Kollision med Kjøbstædernes Jnteresser, blive vanskelig at udføre. Efter disse Kommissarii bemærkninger omtalede Proponenten til Slutning Næringsfrihedens heldige Frugter i Engelland, Frankerig, Nordamerika og den Deel af Tydskland, hvor den var indført. Derefter blev det ved Afstemning med 32 Stemmer mod 20 vedtaget, at ingen Kommittee skulde nedsættes i denne Sag. Dernæst oplæste Stiftamtmand Rosenørn et af ham indgivet Forslag om: "at de Told-Jnqvisitioner, hvorved Rettens Betiente ikke ere tilstede, maatte skee i Vidners Overværelse." J denne Anledning yttrede et Medlem, at vel neppe nogen Anordning, mere end den af 2 April 1814 i Paragrapherne angaaende Huusundersøgelse, trængte til nøiere Bestemmelse. Med 51 Stemmer mod 1 vedtoges, at en Kommittee, bestaaende af 3 Medlemmer (Rosenørn, Thorbrøgger, Estrup, skulde nedsættes.
Odense Adresse-Contoirs Efterretninger, 1836-05-19
J Mødet den 27 April oplæstes følgende Forslag: 1) af Toldkasserer Thorbrøgger og en Forandring i de nu gjeldende Regler for Fartøiers Maaling. Da Kommissarius yttrede, at dette Forslag meest passede for den Kommittee, som skal behandle et Lovudkast om Told= og Skibsafgivter, blev det med Proponentens Jndvilligelse afgivet dertil. 2) Af Agent Nielsen om, at StyrmandsExamen maatte kunne tages i Aalborg. Et Medlem indvendte, at han ingen Grund saae hertil, da Samfærselen, mellem Kjøbenhavn og Jyllands Østkyst er let og billig, saavelsom mellem Vestkysten og Tønningen, hvor en saadan Examen ogsaa kan tages, og han tillige ansaae Aarhuus Beliggenhed meere beqvem end Aalborgs. Han modsatte sig desaarsag Nedsættelsen af en Kommittee herover. Kommissarius bemærkede, at der maaskee kunde være nogle Betænkeligheder ved at forøge de Stæder, hvor StyrmandsExamen kan tages, men da endeligen Proponenten vider havde udviklet sit Emne, blev der med 29 Stemmer mod 21 nedsat en Kommittee af 3 Medlemmer (Nielsen, Monberg, og Thorbrøgger). 3) Af Ole Kirk og Forandringer i Skoleunderviisningen og Skolevæsenet paa Landet. Proponenten udviklede, hvorledes Almueskolevæsenet paa Landet, efter hans Formening, ikke havde virket hvad Mankunde vente, og at Grunden hertil maatte især søges i den tvungne Skolegang og en tvungen Underviisnings Methode. Thi netop af denne Aarsag blive Forældre selv kjede af at undervise deres Børn, og dog vil Skolen ikke kunne udrette meget uden denne Elementarunderviisning i Hjemmet. Staten bør ikke direkte indlade sig paa Opdragelse og Børneunderviisning, der er Forældrenes Sag. Til Beviis herpaa anfører Proponenten sig selv, da han maatte have Skoledirektionens Tilladelse til selv at undervise sine Børn, men vistnok havde tabt Lysten hertil, hvis det var blevet ham nægtet. Fremdeles udmalede han den besværlige Skolegang, som Sognenes Udstrækning fornemmelig i Vester=Jylland medfører, og dadler den Lærerne foreskrevne eensformige Methode, samt den Strænghed, Man udviser med Hensyn til de Kundskaber, der udfordres af Konfirmander, hvorved Forældrene saa ofte berøves den Hielp, de ellers kunde have af deres Børn. Han foreslaaer derfor blandt andet, at al tvungen Skolegang maa ophøre, naar Vedkommende ved den aarlige Examen i April Maaned godtgjøre, at deres Børn have nydt en for deres Alder passende Underviisning, og at det ikke bør være Forældre eller Andre i deres Sted formeent, selv at undervise deres Børn eller holde et Menneske dertil, uden at denne er seminaristisk dannet eller prøvet af nogen Autoritet. Efterat et Medlem havde udhævet flere, efter hans Formening, urigtige Anskuelser i dette Forslag, og to andre Medlemmer i flere Punkter, været enige med Proponenten, blev der ved Afstemning eenstemmigen nedsat en Kommittee af 5 Medlemmer (Oll gaard, Ole Kirk, Schmidt, Fielstrup og Sponneck.
Odense Adresse-Contoirs Efterretninger, 1836-05-19
Offentlige Foranstaltninger. Fredagen den 7 d. M. paakiendtes i Høiesteret Justitssagen: Justitsraad Sporon som Actor, kontra Skomagermester Hans Jacobsen og Hustrue Maren Hansdatter af Kjøbenhavn, der vare satte under Tiltale for Mishandling af deres Børn, hvis Stedmoder Konen er. Det oplystes under Sagen, at den Sidste paa den frygteligste Maade havde mishandlet to af Børnene og navnligen den 10-aarige Emilie, der efter Vidnernes Udsagn lignede et forraadnet Liig. Manden havde deels bestyrket, deels assisteret Konen heri. Ved Hof= og Stadsretten bleve de Tiltalte under 16 April d. A. dømte til Fængsel paa Vand og Brød, hver i 2 Gange 4 Dage, samt til Omkostningerne og i Salair til Lottoadvok at Dam kjer 5 Rbd. Sølv. Høiesteret stadfæstede Dommen, dog med den Forandring, at Straffen for hver af de Tiltalte bestemtes til 6 Gange 5 Dages Fængsel paa Vand og Brød.
Odense Adresse-Contoirs Efterretninger, 1836-05-19
Skibs= og Handels=Efterretninger. Den 8 d. afseilede Linieskibet Skjold fra Renden under Kommando af Kommandeur Kriger, og gik nordefter.
Odense Adresse-Contoirs Efterretninger, 1836-05-19
Efter en af Jyllands Overlods Hr. Kommandeur og Ridder Krieger den 8 Marts d. A. truffen Foranstaltning, som den 7 April er bleven sanktioneret af det Kongelige Admiralitets- og Kommissariats=Kollegium, er der, for at lette Seiladsen gjennem Agger Kanal, oprettet et Lodserie, hvorved Skipper Jver Neergaard er ansat som Formand for 4 andre Reservelodser. Sønden for Kanalen paa en Sand høi ved Havets Jndløb er opreist en Vagthytte og en Signalstang, paa hvilken Flaget, heiset til Toppen, betyder, at Skibet er bemærket og at Lodshielp tilbydes. Flaget første Gang strøgget, betyder 1 Fod Vand, 2 Gange 2 Fod Vand o. s. v.
Odense Adresse-Contoirs Efterretninger, 1836-05-19
Af en Annonce i Norsk Handels=Tidende No. 1106 af 30 April fra Hr. Peder Søeberg i Sandefjord sees, at Assurandeurerne i Havre de Grace have erklæret, for er Gu Fremtiden ikke at ville tegne Assurance paa norske og nordiske Skibe, til hvilkensomhelst Præmie;" ligeledes vilde Assurandeurerne i Rouen og Paris ved samme Leilighed ikke assurere et norsk Skibs Casco.
Odense Adresse-Contoirs Efterretninger, 1836-05-19
Videnskabelighed. J det Kongelige Danske Videnskabernes Selskabs Møde den 20 Novbr. f. A. forelæste Etatsraad Ørsted en Afhandling, indeholdende Forsøg, som tale imod Fondens Mening angaaende Elektricitetens chemiske Oprindelse; i Mødet den 22 Jan. 1836 Professor Olufsen en Undersøgelse om Maanens Parallaxe, i Mødet den 12 Februar Prof. Forchhammer en Afhandling, af Dr. Lund om en Hule ved Bredderne af Rio das Velhas i Brasilien og de der fundne Dyrelevninger; i Mødet den 8 April meddeelte Prof. Jacobsen Erfaringer over den lithoklastiske Methode.
Odense Adresse-Contoirs Efterretninger, 1836-05-19
Den 3 d. M. endte den fuldstændige juridiske Exammen for dette Halvaar. Af 24, som havde indstillet sig til den skriftlige, udebleve 7 til den mundtlige Prøve; af de Øvrige fik 8 landabilis og 9 hand illandabilis.
Odense Adresse-Contoirs Efterretninger, 1836-05-19
Det Kongelige Museum for Nordiske Oldsager er atter bleven beriget med Gaver fra Proprietair Tang til Nørre-Vosborg, ligesaa fra Lifland, Rentekammeret, Assistent Motzfeld i Grønland og Hr. Fiedler paa Basnæs.
Odense Adresse-Contoirs Efterretninger, 1836-05-19
Det er endnu i frisk Minde, hvorledes Hr. Generalrigskommissair v. Abrahamson for nogen Tid siden blev angreben eller, rettere sagt, insulteret af den liberale Kjøbenhavnspost. Man maa derfor glæde sig til, at den angrebne Mand i disse Dage har udgivet sit og afdøde Biskop Mønsters, af Dhrr. Etatsraad Viborg, Etatsraad Adler og Oberstlieutenant v. Qvaade reviderede, Regnskab for Bogen om den indbyrdes Underviisning, og ved samme Leilighed ogsaa hævet enhver Tvivl om sin formeentlige Deelagtighed i Balbis urigtige Opgivelse af hans Virksomhed og Titler i dennes geographiske Værk. "Dagen" gjør ved denne Leilighed opmærksom paa de smukke Manøvrer af slige Blade, som ikke øve Retfærdighed mod Alle, men have en Farve, det er, finde lutter Dyd og Dygtighed hos deres eget Partie, og derimod kun Dumhed, Hyklerie og Ondskab hos anderledes Tænkende. - Fanatismen bliver sig selv liig, i hvilken Skikkelse den end optræder.
Odense Adresse-Contoirs Efterretninger, 1836-05-19
J Kjøbenhavnsposten Nr. 138 erklærer Prof. Clausen, at han ikke har havt nogen hverken umiddelbar eller middelbar Andeel i den Artikel om "Dekorationen af Universitets=Bygningens Vestibule, som har været indrykket i No. 132 af dette Blad.
Odense Adresse-Contoirs Efterretninger, 1836-05-19
Redakteuren af Eckernforder Wochenblatt, beretter, at No. 36 af dette Blad, der indeholdt et Stykke med Overskrift: "Den 27 April i Slesvig, og en Korrespondentsartikel fra Slesvig om den Kongelige Kommissairs Soiree, er bleven lagt under Beslag.
Odense Adresse-Contoirs Efterretninger, 1836-05-19
Den geniale Marschners Opera Hans Helling, har gjort overordentlig Lykke i Kjøbenhavn. Den opførtes forste Gang den 13 d., i Deres Majestæter Kongens og Dronningens og hele Kongehusets Nærværelse, for aldeles fuldt Huus, under Komponistens egen Anførsel, og modtoges med levende Begeistring. Hr. Hansen vandt levende og fortjent Bifald for sin Udførelse af Titelrollen.
Odense Adresse-Contoirs Efterretninger, 1836-05-19
Blandinger. Der vil i Sommer blive gjort store Forsøg med Runkelroer til Sukkerfabrikation i Sielland. Man siger, at Næsbyholms Jorder for en stor Deel skulle anvendes hertil, og at dens nye Eier, Hr. Grosserer Rønnenkamp, vil nedlægge det Sukkerraffinaderie, han hidtil har drevet i Kjøbenhavn.
Odense Adresse-Contoirs Efterretninger, 1836-05-19
Ved et den 7 Mai afholdt Møde af Selskabet til Festligholdelsen af 28 dennes valgtes til Præsidenter Prof. Clausen, Justitsraad, Høiesteretsadvokat Høegh Guldberg og Grosserer Dunfeldt.
Odense Adresse-Contoirs Efterretninger, 1836-05-19
Prof. Clausen har, paa Grund af en Reise til Holsteen, ikke kunne modtage det paa ham faldne Valg som første Præsident ved Festen den 28 Mai, hvorfor Etatsraad, Prof. Ørsted er indtraadt i Præsidiet.
Odense Adresse-Contoirs Efterretninger, 1836-05-19
Prof. C. Bang meddeler i sidste Hefte af Bibliothek for Læger, nogle Noticeer og Rosenborg Sundhedsbrønde, i de to sidste Aar. Badegjæsternes Antal har i den Tid kun været 127, skjøndt Vandene ikke staae tilbage for de udenlandske. Prof. haaber dog, at Anstalten derfor ikke lukkes. Et almeennyttigt Foretagende, nemlig Glasværket Conradsminde, er den 3 dennes sat i Gang i Aalborg Amt. Fortrinlige Materialier hertil findes i Nærheden, saavelsom en stor Masse Brændsel i Moser, hvoraf Sortemosen allene indeholder 100 Tdr. Land g. M. Tørv i 6-8 Alens Dybde. Den dristige Eier har desuden ved 3 Hovedgaardes Forbedring og Forskjønnelse, en fortrinligere Hesteraces Udbredelse paa Godserne, Høravlingens Fremme og Humlekulers Anlæg, vakt det Ønske hos alle Landets sande Venner, at han end længe maa kunne virke med Kraft for det Almindelige Vel.
Odense Adresse-Contoirs Efterretninger, 1836-05-19
Den Mand i Jylland, som allerede i to Aar har leveret Veirprophetier, som i det Hele have stadfæstet sig, har atter i Aarhuus Avis forudsagt os en tør Sommer for iaar. Mange have anseet Aarstallet 1836 for et meget omineust Tal, og anføre følgende Grunde for denne pudseerlige Paastand: de to første Tal 18 og de to sidste 36 udgjøre tilsammen 9, alle fire tilsammentagne 18 og begge disse Tal 18 udgjøre igjen 9. Multiplicerer Man Aarstallet med 9, da udkommer den Sum 16,524 og sammen tæller Man disse fem Tal, faaer Man igjen 18. Dividerer Man Aarstallet med 4 – som er Skudaarstegnet - da bliver Qvotienten 459 og tæller Man disse Tal sammen, faaer Man atter 18. Aaret er det 9de Skudaar i det 19de Aarhundrede o. s. fr.
Odense Adresse-Contoirs Efterretninger, 1836-05-19
Hoveriet har fundet en ny Forsvarer under Mærket X i den Berlingske Avis, som til Beviis for sin Paastand anfører det Classenske Fidekommisses Godser, hvor Man ikke har hævet Hoveriet, men tvertimod formeret det, og Regjeringen har befalet Bønderne at underkaste dem Forandringen, uagtet de modsatte dem, vildledte af onde Raadgivere." Ogsaa erklærer Jndsenderen det for et Faktum, "at Hoverie er i Frederik den Sjettes Tid indført paa Steder, hvor det forhen har været afskaffet, og uddrager deraf, at der hverken føles nogen Trang til Hoveriets Afskaffelse, eller at Regjeringen skulde have nogen Plan, der gaaer ud derpaa. - Paa denne Maade ere saavel mange agtværdige Godseiere som Bønder i slem Vildfarelse.
Odense Adresse-Contoirs Efterretninger, 1836-05-19
Befordringer og Afgang. Under Rentekammeret: Den 19 April er Medlem af Tiendekommissionen for Øster, Vester=, Slangs= og Skads Herreder, i Ribe Amt, Landmaaler J. Fløe, udnævnt til Landinspekteur.
Odense Adresse-Contoirs Efterretninger, 1836-05-19
Den 26de, Landvæsenskommissair i Thisted Amt, M. Nyborg, til virkelig Kammerraad. Den 30te, Amtmand over Præstøe Amt, Kammerherre Grev H. S. Knuth, R. af D., til Amtmand over Frederiksborg Amt. - Under General=Toldkammer og Kommerce=Kollegiet: Den 20 Febr. er adjungeret Konsul i Livorno, J. P. G. Ulrich, udnævnt til virkelig Kommerceraad. Den 24 April, Konsumtions-Underbetjent i Holbek, Krigskancelliesekretair H. A. Schou, Kommandeersergeant J. A. Fuglede, Dorm., Kommandeersergeant H. H. Aabye, Dormd., og Fuldmægtig ved Vesterports Konsumtions=Kontoir J. F. Selmer, beskikkede til Told- og Konsumtions-Underbetjente i Kjøbenhavn. Den 7 Mai er Justitsraad og Kommitteret i det Kongelige General-Toldkammer- og Kommerce-Kollegium, Dr. philos. Garlieb, R. af Dbr., udnævnt til Departementchef for Handels- og Konsulat=Faget. - Under de Deputerede for Finantserne: Den 2 April er Kammerjunker, Baron C. Plessen forundt Plads som Auscultant under Finants Deputationen. - Under Direktionen for Universitetet og de lærde Skoler: Den 2 Marts er Jnspekteuren ved Efterslægtselskabets Realskole i Kjøbenhavn, Kand. theol. D. V. Friedenreich, forundt Titel af Professor med Rang med No. 8 i 5te Klasse efter Rangforordningen af 14 Octbr. 1746. Den 19 April, Prof. extraord. og Dr. medic. D. F. Eschricht udnævnt til Prof. medie, ordin, ved Kjøbenhavns Universitet og Assessor i Konsistorium.
Odense Adresse-Contoirs Efterretninger, 1836-05-19
Kjøbenhavns Havnepriser den 14 Mai 1835. Hvede, sjæll. 4 Rd. 48 s. 45 Rd. s. Byg, 2 radet 3 Rd. 12 s. 33 R. 16 s. dito, lollandsk Rd. 32 s. 4 R. 64 s. dito, bradet 3 Rd. 4 s. 3 R. 12 s. dito, langel. 4 Rd. 32 s. -4 R. 64. Havre..... Rd. 16 s.-2 R. 32 s. dito, holstensk 5 Rd. 16 s. R. 48 s. Ærter.. 3 Rd. 32 s. 3 R. 80 s. Rug, sjæll.. 3 Rd. 32 s.-3 R. 64 s. Smør, sjæll. Rd. - s. - R. s. dito, fra Prov. 3 Rd. 32 s. 4 R. - s. dito, fyensk. 11 Rd. 48 s. 13 R. 2s. dito, holstensk 4 Rd. 8 s. 4 R. 24 s. dito jydsk.... Rd. : s. - - R. s. dito, østersøisk Rd. 24 s. 4 R. 48. dito, holst. 12 Rd. : s. 14 R. s. Bøgebrænde, pr. Favn 8 Rbd. 3 Mk. - s. - 9 Rbd. 4 Mk. - s.
Odense Adresse-Contoirs Efterretninger, 1836-05-19
AVERTISSEMENTS.
Odense Adresse-Contoirs Efterretninger, 1836-05-19
Reformations-Kantate. J Anledning af Jubelfesten, som indtræffer i Aar, har Undertegnede efter en smuk Text af 8 Vers: "Reformationen kaldet, komponeret en Reformations=Kantate, som bestaaer af 8 Nummere og især er beregnet for Stæder, hvor kun haves liden Assistence saavel af Sangere som Jnstrumentalmusik, hvorfor den er sat saa let som muligt for 3 Syngestemmer med Akkompagnement enten af Orgel eller 2 Violiner og Violoncello, som næsten bestandig gaaer unisoni med Syngestemmerne. J Mangel af Violiner kan ogsaa bruges Klarinetter eller Fløiter. Sangen kan ogsaa udføres af Børn, og egner sig saaledes til Brug i Skoler, ved den forestaaende Høitidelighed, som den 31 October i Samme skal foretages. De, som ønske denne Musik, som koster 3 Rbd., ville behagelig opgive mig, for hvilke af ovennævnte Jnstrumenter den ønskes udsat. Skulde Ackompagnement af flere Jnstrumenter ønskes, kan dette moden ubetydelig Forhøielse af Betalingen erholdes. Odense, i Mai 1836. Fredr. Foersom jun. Organist, Et godt Smedested med tilliggende Jordlod kan erholdes i Fæste paa Mullerup Gods. Det Nærmere desangaaende erfares hos Godsforvalteren paa Glorup. Paa Adressekontoirets Boglade modtages Subskription paa: Skandinavische Bibliothek. Eine Zeitschrift enthaltend: eine fortlaufende Auswahl des Anziehendsten und des Neuesten ans der dänischen, norwegischen und schwedischen Litteratur in sorgfaltig bearbeiteten Uebertragungen. Redigirt v. J. B. v. Schepelern und A. v. Gahler. - 1ste Hefte har i disse Dage forladt Pressen og faaes for 1 Rbd. 3 Mk. r. S.
Odense Adresse-Contoirs Efterretninger, 1836-05-19
Paa Adressekontoirets Boglade faaes: Das Leben Jesukritisch bearbeitet von D. F. Strauss, Dr. der Philos. undRepetenten om evangelischetheologischen Seminar zu Tübingen. 1. 2. Band. Mit Königl. Würtembergischem Privilegium gegen den Nachdruck. - J Tydskland har dette Skrift gjort overordentlig Opsigt og en betydelig Deel Exemplarer skal der være afsatte.
Odense Adresse-Contoirs Efterretninger, 1836-05-19
Til de ved Hagelslag Skadelidte i Bellinge Bye blev leveret fra Søndersøe Sogn, af 10 Bønder i Vedbye og 3 i Søndersøe 6 1/2 Skp. Byg, af Dallund 5 Rbd. og af Sognets Præst i Td. Byg; men uagtet dette afleveredes til Hr. Kjøbmand Starup i Odense den 2 Januar d. A. og kort Tid derefter hentedes der af en Bonde fra Bellinge, navnlig Jørgen Sørensen, mod Qvittering derfor, er dog samme ikke averteret i nogen offentlig Tidende, saa at det skulde synes som om Søndersøe Sogn stod tilbage i Goddædighed. For at forebygge denne Miskjendelse, indrykkes dette i Avisen. Edsberg, Præst i Søndersøe.
Odense Adresse-Contoirs Efterretninger, 1836-05-19
Det bringes herved til offentlig Kundskab, at St. Olufs Markedet i Aarhuus, der hidtil har været holdt i 8 Dage, fra 28 Juli til 4 August, ifølge et under 30 April dette Aar emaneret allerhøieste Reskript, for Fremtiden er indskrænket til at afholdes i 3 Dage, nemlig den 28, 29 og 30 Juli. Aarhuus Stiftamthuus den 10 Mai 1836. Krabbe, konst.
Odense Adresse-Contoirs Efterretninger, 1836-05-19
En ung Handelsbetjent med de bedste Anbefalinger fra det Sted, hvor han har lært Boutikhandlen og hvor han endnu er ønsker en anden Kondition i samme Fag, enten strax eller til 1 Novbr. d. A. De herpaa Refletterende vilde behage at indlevere Efterretning til Adressekontoiret under Mærket A. Paa Grevskabet Holsteinborg søges en duelig Dyrlæge. Mænd, som ere forsynede med gode Anbefalinger og attraae denne Plads, bedes snarest mulig derom at tilskrive Undertegnede pr. Slagelse til Holsteinborg. F. A. Holstein.
Odense Adresse-Contoirs Efterretninger, 1836-05-19
Jeg tillader mig herved at bringe til offentlig Kundskab, at jeg har nedsat mig som Bager her i Byen, i Mads Langes Enkes Gaard, og anbefaler mig desaarsag til Enhver, med Begjæring om, at de godhedsfuld vilde forunde mig deres Søgning, da reel og billig Behandling skal være Formaalet for alle mine Bestræbelser. - Et Partie Rug og Hvede ønskes tilkjøbs. Rudkjøbing den 6 Mai 1836. Ærb. Wilkens. Parasoller og Paraplyer. forfærdiges af nye efter Bestilling, gamle overtrækkes, forsølves og repareres af H. C. Hansen, Konstdreier, boende ved St. Knud Kirke.
Odense Adresse-Contoirs Efterretninger, 1836-05-19
Paa Hjørnet af Klingenberg og Bispeplanen No. 642 bliver Værelser med al mulig Beqvemmelighed ledig til Michaeli Flyttetid for en honet eenlig Familie, som ingen Børn har, eller en Embedsmands Enke.
Odense Adresse-Contoirs Efterretninger, 1836-05-19
Manufactur & Mode=Handel, Overgade Nr 3.
Odense Adresse-Contoirs Efterretninger, 1836-05-19
At mit Vare=Lager i disse Dage er blevet forsynet med et betydeligt Partie smukke nye moderne Varer, som sælges til billigste Priser, tilkjendegives herved et æret Publikum. Ærbødigst Chr. Fürgensen jun.
Odense Adresse-Contoirs Efterretninger, 1836-05-19
Mit velassorterede Oplag af moderneste Hatte anbefales et æret Publikum til følgende Priser: Kastorhatte 8 Rbd., fine ægte Harehaars dito fra 4 til 6 Rbd., Silkehatte paa Filt a 15 Mk., 15 Mk. og 3 Rbd. Ærbødigst Odense den 13 Mai 1836. Chr. Jørgensen, Vestergade.
Odense Adresse-Contoirs Efterretninger, 1836-05-19
Med et smukt Sortement af moderne ægte Kjøbenhavnske 3/4 Al. brede Bomuldstøier anbefaler sig til de billigste Priser ærbødigst F. C. Schiøtt. 12 a 1400 Rbdlr., private Midler, ønskes til Laans i anstundende Juni Termin, imod god 1ste Prioritets Pant i en Landeiendom. Man vilde behage at give den Søgende Underretning i forseglede billetter, indleverede paa Adressekontoiret. og mærket "Laan.
Odense Adresse-Contoirs Efterretninger, 1836-05-19
Feedt Kjød af en stor jydsk 4 Aars Stud bliver Pindse Løverdag at erholde. Studen, som Dagen forud bliver til Beskuelse ført omkring i Byen, maaler 10 Qvarteer 2 Tommer i Høiden og 4 1/2 Alen i Længden. Buch, Slagtermester.
Odense Adresse-Contoirs Efterretninger, 1836-05-19
Torsdagen den 26 Mai d. A. afholdes offentlig Auction i Assens Toldkammerbygning over endeel konfiskerede Varer, bestaaende af Kandis, Melis, Silketøier, Silketørklæder, Silke og Florsbaand, Bomuldsgarn m.m. hvilket herved til Liebhavernes Efterretning bekjendtgjøres. Assens Toldkammer den 14 Mai 1836. M. C. Petersen.
Odense Adresse-Contoirs Efterretninger, 1836-05-19
Den afdøde Gjæstgiver Johan Peter Landmark tilhørende udenfor Nyborg Landport under No. 7 beliggende Gaard, samt de Stervboet tilhørende Jorder, blive opbudne til Salg ved 3 Auctioner, som holdes: Onsdagen den 8 Juni førstk. den 22 Juni hver Gang Formiddag Kl. 11 sl. den 6 Juli -De 2 første Auctioner afholdes paa Byens Raadstue, men 3die Auction i Stervboegaarden. Konditionerne ere forinden til Eftrsyn paa mit Kontoir Nyborg Byefogedcontoir den 15 Mai 1836. Bierfreund.